text: Fredag tweeter politiet dig gode råd til at færdes sikkert på nettet
  06 oktober 2017 kl. 05.54
  I dag fredag kommer politiet med masser af gode råd til, hvordan man undgår at blive både hacket, snydt og bedraget på internettet.
  Syd- og Sønderjyllands Politi sætter fredag den 6. oktober fokus på, hvordan man som borger og virksomhed bedst sikrer sig mod de mere luskede sider af nettet, hvor man risikerer at blive udsat for bedrageri, tyveri af data, falske datingprofiler, cyber mobning med mere.
  Christian Østergård, specialkonsulent, Syd- og Sønderjyllands Kriminalpræventive Sekretariat: "Mange borgere er årvågne, og ser om der er tyveknægte i nabolaget, men de tænker måske ikke over, at tyven også kan løbe med værdierne, hvis it-sikkerheden i hjemmet ikke er i orden."
  Serveren er de fleste virksomheders pengeskab
  Politi tager emnet op, da it-relateret bedrageri er en kriminalitetsform, der vokser herhjemme.
  - Vi bruger masser af it i hverdagen, både privat og på jobbet. Serverrummet er i dag virksomhedens reelle pengeskab. Men mange chefer er måske ikke opmærksomme på at tænke i de baner. På samme måde er mange borgere årvågne, og ser om der er tyveknægte i nabolaget, men de tænker måske ikke over, at tyven også kan løbe med værdierne, hvis it-sikkerheden i hjemmet ikke er i orden, fremhæver specialkonsulent Chr. Østergård fra Syd- og Sønderjyllands Politis Kriminalpræventive Sekretariat.
  Gode råd
  Han peger i den forbindelse på, at man kommer langt med sund fornuft og omtanke.
  - Alle vores tweets på temadagen indeholder nyttige oplysninger, gode råd, links til hjemmesider, hvor man kan hente vejledninger m.m. Der er kort og godt masser af inspiration til at leve en sikker tilværelse i cyberspace, tilføjer specialkonsulenten.
  Med sund fornuft &amp; omtanke &amp; enkle råd undgår du at blive snydt af It-kriminelle https://t.co/VHqPORsOix &amp; https://t.co/lUBa8y8YO6 #politidk
  
  Med Mit Digitale Selvforsvar bliver DIN færden i det digitale univers mere tryg &amp; sikker! Hent App’en nu! https://t.co/VmZotbKuXu #politidk pic.twitter.com/MLiwul7lCJ
  
  Fra klokken 06.00 – 20.00 fredag sætter en gruppe fagfolk fra Syd- og Sønderjyllands Politi sig til tasterne og tweeter om:
  Sikker handel på nettetØget netsikkerhed, så du ikke bliver udsat for identitetstyveriForebyggelse af elektronisk svindel i virksomhedenHvordan man holder godt fast i dankortet, så det ikke bliver misbrugt på nettetIT-relateret bedrageriHvordan du lærer dit barn gode manerer – og undgår cybermobningHvordan man bedst beskytter sine data mod langfingrede netbrugere
  
  